Document ID: 31982L0331

Komisijas Direktīva
(1982. gada 6. maijs),
ar ko groza Direktīvu 68/193/EEK par vīnogulāju veģetatīvās pavairošanas materiāla tirdzniecību
(82/331/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 9. aprīļa Direktīvu 68/193/EEK par vīnogulāju veģetatīvās pavairošanas materiāla tirdzniecību [1], kurā jaunākie grozījumi izdarīti ar Direktīvu 78/692/EEK [2], un jo īpaši tās 17.a pantu,
tā kā iepriekš minētajā direktīvā izklāstīti nosacījumi attiecībā uz pavairošanas materiāla iepakojumu;
tā kā jauna tipa iepakojumu parādīšanās tirgū ļauj atvieglot minētos nosacījumus, vienlaicīgi saglabājot nepieciešamās identitātes garantijas;
tā kā attiecīgie nosacījumi tādēļ būtu jāpielāgo jaunajai situācijai;
tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un reproduktīvā materiāla komitejas atzinumu,
IR PIEŅĒMUSI ŠO DIREKTĪVU.
1. pants
Direktīvu 68/193/EEK groza šādi:
1. Minētās direktīvas III pielikuma tabulas 1. punktā pievieno šādus vārdus:"vai, ja izmanto plastmasas maisiņus vai līdzvērtīgus iepakojumus, - 50 vai 100, saprotot, ka uz šo neattiecas 10. panta 1.a punkta noteikumi".
2. Direktīvas III pielikuma tabulas 2. punktā pievieno šādus vārdus:"vai, ja izmanto plastmasas maisiņus vai līdzvērtīgus iepakojumus, - 100, saprotot, ka uz šo neattiecas 10. panta 1.a punkta noteikumi".
2. pants
Dalībvalstīs 1982 gada 1. jūlijā stājas spēkā normatīvie un administratīvie akti, kas vajadzīgi, lai izpildītu šās direktīvas prasības. Dalībvalstis par to tūlīt informē Komisiju.
3. pants
Šī direktīva ir adresēta dalībvalstīm.
Briselē, 1982. gada 6. maijā

Labels: 3
6